Ferdinands fon Cepelīns

Ferdinands Ādolfs Heinrihs Augusts grāfs fon Cepelīns (; dzimis , miris ) bija vācu ģenerālis, izgudrotājs un uzņēmējs, cieto dirižabļu jeb cepelīnu ražošanas izveidotājs. 

 Dzīvesgājums 
Dzimis 1838. gadā Virtembergas karalistes hofmaršala ģimenē. No 1853. gada mācījās tehniskajā skolā Štutgartē, bet no 1855. gada - militārajā skolā Ludvigsburgā, iestājoties Virtembergas karalistes armijā. 1863. gadā Potomakas armijas sastāvā piedalījās Amerikas pilsoņu karā, kur iepazinās ar gaisa balonu izmantošanu. 1865. gadā kļuva par Virtembergas karaļa adjutantu. 

1869. gadā Berlīnē apprecējās ar vācbaltieti baronesi Izabellu fon Volfu (von Wolff) no Vecgulbenes . Piedalījās 1866. gada Austrijas—Prūsijas karā (Austrijas pusē) un 1870.—1871. gada Francijas—Prūsijas karā. 

1891. gadā, 52 gadu vecumā, tika atvaļināts no dienesta armijā, un izvērsa dirižabļu ražotnes izveidi. Pētījumu rezultātā tika izveidots pirmais cepelīnu modelis Zeppelin LZ1, kas 1900. gada 2. jūlijā pacēlās gaisā virs Bodenezera pie Frīdrihshāfenes. 1908. gadā Ferdinands fon Cepelīns nodibināja uzņēmumu Luftschiffbau Zeppelin, kas turpmāk nodarbojās ar cepelīnu ražošanu. Miris 1917. gadā, pieredzot cepelīnu būves uzplaukumu.

 Atsauces 

 Ārējās saites 

Kategorija:1838. gadā dzimušie
Kategorija:1917. gadā mirušie
Kategorija:Vācijas virsnieki
Kategorija:Vācu izgudrotāji
Kategorija:Bādenē-Virtembergā dzimušie